Unukolora agelajo

La Unukolora agelajo (Agelaius cyanopus) estas specio de birdo de la familio de Ikteredoj kaj genro de Agelajoj kiu enhavas nigrecajn speciojn kiuj havas kolorajn markojn en kapo aŭ ŝultroj.

Ĝi troviĝas en Argentino, Bolivio, Brazilo kaj Paragvajo. Ties natura habitato estas marĉoj.

Tiu specio estas klara kazo de seksa duformismo. La masklo estas tute brilnigra kaj havas tre fortikan ĉebaze, longan, sveltan kaj pintakran bekon kiu helpas identigi ĝin el la norimopsaro. Inoj kaj nematuruloj montras ruĝecbrunajn flugilojn kaj suprajn partojn kun svaga flaveca superokula strio kaj flavaj subaj partoj ege striecaj malhele. 

Referencoj
 BirdLife International 2004.  Agelasticus cyanopus.   2006 IUCN Ruĝa Listo de Minacataj Specioj. Konsultita la 25an de julio 2007.

Kategorio:Paseroformaj
Kategorio:Ikteredoj
Kategorio:Birdoj de Ameriko